pythainlp/thai-wiki-dataset-v3 huggingface dataset:
แลนด์มาร์ก 81

แลนด์มาร์ก 81 (Landmark 81) เป็นอาคารระฟ้าสูงพิเศษในนครโฮจิมินห์ ประเทศเวียดนาม ผู้ลงทุนและพัฒนาหลักของโครงการคือบริษัท Vinhomes ซึ่งเป็นบริษัทอสังหาริมทรัพย์สัญชาติเวียดนามที่ใหญ่ที่สุดในประเทศ อาคารแลนด์มาร์ก 81 เป็นสิ่งก่อสร้างที่สูงที่สุดในเวียดนาม, สูงเป็นอันดับสองในเอเชียตะวันออกเฉียงใต้ และสูงเป็นอันดับที่ 17 ของโลก
อาคารสูง 461.2 เมตร (1,513 ฟุต) มี 81 ชั้น สร้างขึ้นบนฝั่งตะวันตกของแม่น้ำไซง่อนในเขตบิ่ญถั่ญ ของเมือง ตั้งอยู่ทางเหนือของใจกลางส่วนประวัติศาสตร์ของนครโฮจิมินห์ และทางใต้ของสะพานไซง่อน อาคารนี้ตั้งอยู่ใจกลางอาณาเขตโครงการอสังหาริมทรัพย์แบบผสมผสานระดับไฮเอนด์มูลค่า 1.5 พันล้านดอลลาร์สหรัฐที่เรียกว่า Vinhomes Central Park โครงการพัฒนาอาคารประกอบไปด้วยสิ่งอำนวยความสะดวกเช่น โรงแรมและห้องประชุม ห้องชุดหรู พื้นที่ค้าปลีกระดับไฮเอนด์ ร้านอาหาร บาร์ และจุดชมวิวที่มีหลายชั้น
== ประวัติ ==

พิธีเริ่มการก่อสร้างอาคารจัดขึ้นเมื่อวันที่ 13 ธันวาคม พ.ศ. 2557 ต่อมาในเดือนตุลาคม พ.ศ. 2560 การก่อสร้างบรรลุถึงชั้น 69 โดยมีความสูง 270 เมตร (890 ฟุต) แซงหน้าอาคารไบเทกซ์โกไฟแนนเชียลทาวเวอร์ จึงกลายเป็นอาคารที่สูงที่สุดในนครโฮจิมินห์ การก่อสร้างเสร็จสิ้นในทุกชั้นในเดือนมกราคม พ.ศ. 2561 เหลือเพียงส่วนยอดแหลมของอาคารเท่านั้น เมื่อวันที่ 10 เมษายน พ.ศ. 2561 จึงได้มีการเพิ่มส่วนสุดท้ายของยอดแหลม เป็นการเสร็จสมบูรณ์ของการก่อสร้างอาคารแลนด์มาร์ก 81 ส่วนฐานของอาคารซึ่งมีพื้นที่ 6 ชั้น รวม 50,000 ตารางเมตร (540,000 ตารางฟุต) ได้เปิดอย่างเป็นทางการเมื่อวันที่ 27 กรกฎาคม พ.ศ. 2561 เนื่องในวาระการฉลองครบรอบ 25 ปีของ Vingroup บริษัทแม่ของโครงการ ชั้นสังเกตการณ์ชื่อ Skyview เปิดเมื่อวันที่ 28 เมษายน พ.ศ. 2562 โดยดาดฟ้าชั้น 79 มีความสูงจากพื้นดิน 369.65 ม. (1,212.8 ฟุต) และชั้น 81 มีความสูง 382.65 ม. (1,255.4 ฟุต) เป็นจุดชมวิวที่สูงที่สุดของเวียดนามในปัจจุบัน บัตรเข้าชมมีราคาตั้งแต่ 405,000 ด่ง (17.4 ดอลลาร์สหรัฐ) สำหรับเด็ก ไปจนถึง 810,000 ด่ง (34.8 ดอลลาร์สหรัฐ) สำหรับผู้ใหญ่
== แบบแปลนชั้น ==
รายละเอียดของชั้นต่าง ๆ เป็นดังนี้
== เหตุเพลิงไหม้ ==
เมื่อเวลาประมาณ 15:48 น. ของวันที่ 11 สิงหาคม พ.ศ. 2561 เกิดเหตุเพลิงไหม้บริเวณชั้น 64 เนื่องมาจากการเชื่อมโลหะ สามารถควบคุมเพลิงได้อย่างรวดเร็วและไม่ก่อให้เกิดความเสียหายต่อทรัพย์สิน
== ระเบียงภาพ ==
ไฟล์:Landmark81 582018 NhonHuynh.jpg|อาคารแลนด์มาร์ก 81 ล้อมรอบด้วยอาคารพักอาศัยในโครงการ Vinhomes Central Park
ไฟล์:Landmark 81 Saigon under construction 2018-01.jpg|อาคารระหว่างการก่อสร้าง (มกราคม 2561)
ไฟล์:LM81 by HVN .jpg|อาคารแลนด์มาร์ก 81 กับทิวทัศน์ของเขตบิ่ญถั่ญ
ไฟล์:The Landmark 81 at night.jpg|อาคารในยามค่ำ
== ดูเพิ่ม ==
ไบเทกซ์โกไฟแนนเชียลทาวเวอร์
รายชื่อตึกที่สูงที่สุดในโลก
== อ้างอิง ==
== แหล่งข้อมูลอื่น ==
ตึกระฟ้าในประเทศเวียดนาม
โรงแรมระฟ้า
สิ่งก่อสร้างในนครโฮจิมินห์
เจ้าหญิงยัสมิน บินต์ อาซิม

เจ้าหญิงยัสมิน บิน อาซิม (Princess Yasmine bint Asem) ประสูติเมื่อวันที่ 30 มิถุนายน 2518 ณ อัมมาน จอร์แดน เป็นพระธิดาพระองค์ใหญ่ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน พระองค์ทรงจบการศึกษา ณ โรงเรียนอัมมาน จากนั้นเสด็จไปทรงศึกษาต่อ ณ สหรัฐ ใน บอสตัน แมสซาชูเซตต์ส คณะการสื่อสารองค์กรและการเมือง เมื่อจบปริญญาตรีแล้ว ได้เสด็จไปศึกษาต่อ ณ มหาวิทยาลัย คลากส์ คณะภูมิศาสตร์
== เสกสมรส ==
เจ้าหญิงยัสมิน บิน อาซิม ทรงเสกสมรสกับ บาเซิล ยาห์นาม เมื่อวันที่ 31 สิงหาคม 2548 และพิธีจัดขึ้นอย่างเป็นทางการในวันที่ 2 กันยายนในปีเดียวกัน โดยมีพระบุตรดังนี้
ฮัมซาห์ บาเซิล ยาห์นาม เกิด 28 เมษายน 2551
คียาน บาเซิล ยาห์นาม เกิด 22 มิถุนายน 2552
== อ้างอิง ==
ราชวงศ์ฮัชไมต์
เจ้าหญิงจอร์แดน
เจ้าหญิงซานา อาซิม

เจ้าหญิงซานา อาซิม (Princess Sana Asem) ประสูติเมื่อวันที่ 16 พฤศจิกายน 2503 ณ อัมมาน จอร์แดน เป็นธิดาของ อัดนาน มอวูด คาลิมาส ซึ่งพระบิดาของพระองค์นั้นเป็นหัวหน้าพรรคคิซานีสของจอร์แดน และยังเป็นมุคห์ตาร์แห่งคิซานีสแห่งอัมมาน พระองค์ทรงจบการศึกษาปริญญาตรีคณะวรรณกรรมอังกฤษและการแปลเป็นภาษาต่างๆ
== เสกสมรส ==
พระองค์ทรงเสกสมรสกับ เจ้าชายอาซิม บิน นาเยฟ เมื่อวันที่ 6 มกราคม 2529 รับพระราชทานพระอิสริยยศ เฮอร์รอยัลไฮเนส เจ้าหญิงซานา อาซิมแห่งจอร์แดน มีพระบุตรดังนี้
เจ้าหญิงซัลฮา บินต์ อาซิม
เจ้าหญิงไนลา บินต์ อาซิม
เจ้าชายนาเยฟ บิน อาซิม
== อ้างอิง ==
ราชวงศ์ฮัชไมต์
เจ้าหญิงจอร์แดน
หาดซอร์ด

ซอร์ด ยังเป็นที่รู้จักกันคือ หาดซอร์ด เป็นรหัสนามที่มอบให้กับหนึ่งในห้าส่วนของพื้นที่การยกพลขึ้นหลักทั่วชายฝั่งนอร์ม็องดีในช่วงการโจมตีแรก ปฏิบัติการเนปจูนของปฏิบัติการโอเวอร์ลอร์ด ฝ่ายสัมพันธมิตรเข้ารุกฝรั่งเศสภายใต้การยึดครองของเยอรมันที่ดำเนินการเมื่อวันที่ 6 มิถุนายน ค.ศ. 1944 การยืดขยาย 8 กิโลเมตร(5.0 ไมล์)จาก Ouistreham ถึง Saint-Aubin-sur-Mer หาดนี้เป็นส่วนการยกพลขึ้นบกบนสุดทางตะวันออกของการรุกราน การได้ซอร์ดเป็นหน้าที่รับผิดชอบของกองทัพอังกฤษด้วยการขนส่งทางทะเล, กวาดทุ่นระเบิด และการระดมยิงจากกองเรือที่ดำเนินการโดยราชนาวีอังกฤษ เช่นเดียวกับส่วนหนึ่งจากกองทัพเรือของโปแลนด์ นอร์เวย์ และฝ่ายสัมพันธมิตรอื่นๆ
ท่ามกลางทั้งห้าหาดของปฏิบัติการ ซอร์ดอยู่ใกล้ถึงก็องมากที่สุด ตั้งอยู่ระยะทางประมาณ 15 กิโลเมตร (9.3 ไมล์) จากเป้าหมายของกองพลทหารราบที่ 3 การลงจอดช่วงแรกได้ประสบความสำเร็จด้วยความสูญเสียที่น้อย แต่การรุกจากหาดได้ชะลอลงด้วยการขนส่งที่แออัดและการต้านทานในพื้นที่การป้องกันอย่างหนักหลังหัวหาด ความคืบหน้าที่ห่างออกไปยังก็องได้หยุดลงโดยการโจมตีตอบโต้กลับของหน่วยยานเกราะเพียงหน่วยเดียวของวัน ซึ่งมาจากกองพลพันเซอร์ที่ 21
== อ้างอิง ==
ประเทศฝรั่งเศส
ปฏิบัติการโอเวอร์ลอร์ด
พระเจ้าโจวลี่

พระเจ้าโจวลี่ (; King Li of Zhou; สิ้นพระชนม์ 828 ปีก่อนคริสตกาล) เป็นพระมหากษัตริย์พระองค์ที่สิบแห่งราชวงศ์โจวของจีนโบราณ เสวยราชย์ราว 877–841 หรือ 857–842 ปีก่อนคริสตกาล
พระเจ้าโจวลี่ทรงเป็นผู้ปกครองที่ฉ้อฉลกักขฬะ ทรงขึ้นภาษีและสร้างความเดือดร้อนนานาให้แก่ราษฎรเพื่อประโยชน์สุขส่วนพระองค์ ทรงห้ามสามัญชนใช้ประโยชน์จากป่าและแม่น้ำสาธารณะ ทั้งทรงตรากฎหมายให้อำนาจพระองค์ประหารผู้ใดก็ตามที่พูดจาขัดพระทัย เป็นเหตุให้ประชาชนและขุนนางก่อกบฏในราว 842 ปีก่อนคริสตกาล พระองค์เสด็จลี้ภัยไปยังสถานที่หนึ่งซึ่งอยู่ใกล้กับหลินเฝิน (臨汾) ในปัจจุบัน ทำให้ราชบัลลังก์ว่างลง นอกจากนี้ ขุนนางคนหนึ่งยังเอาพระโอรสองค์หนึ่งของพระองค์ไปซ่อนไว้ จึงมีการตั้งผู้สำเร็จราชการแทนพระองค์ เป็นภาวะที่เรียกว่า ก้งเหอ (共和)
เมื่อพระเจ้าโจวลี่สิ้นพระชนม์ใน 828 ปีก่อนคริสตกาลขณะลี้ภัย พระโอรสองค์หนึ่งก็ขึ้นสืบราชย์ต่อ ทรงพระนาม พระเจ้าโจวเซฺวียน (周宣王)
==อ้างอิง==
บุคคลที่ยังไม่ทราบปีที่เกิด
ลี่
พระมหากษัตริย์จีน 900 ปีก่อนคริสตกาล
7 อีริส

อีริส (การตั้งชื่อดาวเคราะห์น้อย: 7 อีริส; Iris) เป็นดาวเคราะห์น้อยในแถบดาวเคราะห์น้อยที่อยู่ระหว่างดาวอังคารและดาวพฤหัส
== ลักษณะ ==
อีริสถูกค้นพบในวันที่ 13 สิงหาคม 1847 โดยจอห์น ไฮนด์ (John Hind) นักดาราศาสตร์ชาวอังกฤษ หลังจากที่ก่อนหน้านี้ได้มีการพบดาวเคราะห์น้อยไปแล้ว 6 ดวง จึงกลายเป็นการค้นพบดาวเคราะห์น้อยดวงที่ 7 ชื่อมีที่มาจากเทพีอีริสในเทพปกรณัมกรีก
องค์ประกอบวงโคจรคล้ายกับดาวเคราะห์น้อยในกลุ่มเวสตา แต่สเปกตรัมต่างกัน โครงสร้างเป็นเหล็กและนิกเกิลที่ผสมทัลก์ มีพื้นผิวที่สะท้อนแสงได้ดี
==อ้างอิง==
ดาวเคราะห์น้อยในแถบดาวเคราะห์น้อยหลัก
เจ้าหญิงซารา บินต์ อาซิม

เจ้าหญิงซารา บินต์ อาซิม (Princess Sara bint Asem) ประสูติเมื่อวันที่ 12 สิงหาคม 2521 ณ อัมมาน จอร์แดน เป็นพระธิดาพระองค์ที่ 2 ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน เมื่อเจริญพระชันษา ทรงเสกสมรสกับ เอนเจลโดร กราริโด เมื่อวันที่ 26 มิถุนายน 2551 ซึ่งพระสวามีของพระองค์เป็นชาวสเปน งานเสกสมรสจัดขึ้นที่พระตำหนักอาซิม บิน นาเยฟ ของพระบิดา โดยมีพระบุตร 2 คนคือ
ทาลาล กราริโด
โลรา กราริโด
== อ้างอิง ==
ราชวงศ์ฮัชไมต์
เจ้าหญิงจอร์แดน
เจ้าหญิงนูร์ บินต์ อาซิม

เจ้าหญิงนูร์ บินต์ อาซิม (Princess Noor bint Asem) ประสูติเมื่อวันที่ 6 ตุลาคม 2521 ณ อัมมาน จอร์แดน เป็นพระธิดาพระองค์ที่ 3 ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน ด้านการศึกษา ทรงจบจากคิงส์คอลเลจมาดริด และทรงจบปริญญาตรีด้านการสื่อสารการเมืองจากมหาวิทยาลัยเมอร์สัน ในปี 2547 ทรงเป็นผู้นำที่มีภาวะผู้นำบวกและยุทธศาสตร์ ต่อมาในปี 2559 ทรงจบจากโรงเรียนธุรกิจและพฤติกรรมของมาดริด สเปน
พระองค์ทรงเสกสมรสกับ เจ้าชายฮัมซา บิน ฮุสเซน พระญาติร่วมราชวงศ์ โดยเป็นพระราชอนุชาต่างพระราชมารดาใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน พิธีสมรสจัดขึ้นที่อัล-บารากาพาเลสในอัมมาน การเฉลิมฉลองของงานเสกสมรส จัดขึ้นเมื่อวันที่ 27 พฤษภาคม 2547 ที่ซารานพาเลซในกรุงอัมมาน โดยมีพระธิดา 1 พระองค์คือ
เจ้าหญิงฮายา บินต์ ฮัมซา (ประสูติเมื่อวันที่ 18 เมษายน 2550)
ต่อมาทรงหย่ากันในวันที่ 9 กันยายน 2552 แม้ว่าการหย่าร้างจะไม่ได้รับการยืนยันจากศาลหลวงจอร์แดนจนกระทั่งประกาศในมีนาคม 2553 หลังจากนั้นเจ้าหญิงนูร์กลับไปใช้ชื่อหญิงเจ้าหญิงนูร์ บินต์ อาซิม
ในเดือนมีนาคมปี พ.ศ. 2561 พระองค์ทรงเสกสมรสใหม่อีกครั้งกับชาวสเปนนามว่า อมาร์ ซีดาน
พระนาม นูร์ ของพระองค์นั้นมาจากพระนามาภิไธยของ สมเด็จพระราชินีนูร์แห่งจอร์แดน
== เครื่องราชอิสริบาภรณ์ ==
Grand Cordon of the Order of the Star of Jordan 
Grand Cross of the Order of Orange-Nassau (30.10.2006)
== อ้างอิง ==
ราชวงศ์ฮัชไมต์
เจ้าหญิงจอร์แดน
เจ้าหญิงบัสมาห์ บานิ อาหมัด

เจ้าหญิงบัสมาห์ บานิ อาหมัด (Princess Basmah Bani Ahmad) ประสูติเมื่อปี 2522 ณ ประเทศแคนาดา เป็นธิดาของ มาฮาหมุด ฮัสซัน บานิ อาหมัด โดยพระบิดาของพระองค์เป็นนักธุรกิจในประเทศแคนาดา โดยทรงมีพระพี่น้อง ดังนี้
บัสมาห์ บานิ อาหมัด
นาเดียร์ บานิ อาหมัด
ยัสมีน บานิ อาหมัด
พระองค์ลงทะเบียนเรียนเรียนที่โรงเรียนมัธยมสแตรนฟอร์ด โรงเรียนมัธยมกลาง ทรงเข้าเรียนที่ฟรายวิช เชก ในลอนดอน ก่อนที่จะทรงลงทะเบียนเรียนที่ มหาวิทยาลัยแห่งเวสเทิร์นออนแทรีโอ ในคณะคณิตศาสตร์ เพื่อฝึกการบินเป็นงานอดิเรกในแคนาดาก่อนจะย้ายไปอยู่ที่จอร์แดนเมื่อปี พ.ศ. 2548 ในจอร์แดน พระองค์ได้รับการฝึกอบรมจาก Middle East Aviation Academy ในอัมมานเพื่อขอรับใบอนุญาตการบินและหลังจากนั้นในปี 2550 ทรงได้เข้าร่วมการบินสถาบันการศึกษาในอควาบา ทรงทำงานเป็นหัวหน้านักบินที่ เดอะ รอยัล เอดิโอ สอปร์ต คัพ ของจอร์แดน ซึ่งพระสวามีทรงเป็นประธาน ทรงเป็นนักบินหญิงคนแรกของจอร์แดนที่ได้รับใบรับรอง aerobatics ขั้นพื้นฐาน ต่อมาทรงได้พบกับพระสวามีในอนาคต ที่ดูไบแอร์โชว์ในเดือนพฤศจิกายน 2554
== เสกสมรส ==
เมื่อวันที่ 12 มกราคม 2555 ศาลหลวงจอร์แดนได้ประกาศการเสมรสของเจ้าชายฮัมซา บิน ฮุสเซน และนางสาว บัสมาห์ บานิ อาหมัด ซึ่งพิธีเสกสมรสนั้นจัดขึ้นในพระตำหนักส่วนพระองค์ของเจ้าชายฮัมซา
โดยมีพระราชวงศ์เสด็จพระราชดำเนินเข้าร่วมพิธี อาทิ สมเด็จพระราชาธิบดีอับดุลลอฮ์ที่ 2 แห่งจอร์แดน สมเด็จพระราชินีรานยาแห่งจอร์แดน สมเด็จพระราชินีนูร์แห่งจอร์แดน มาฮาหมุด ฮัสซัน บานิ อาหมัด พระบิดาของพระองค์ และพระราชวงศ์จอร์แดนอีกหลายพระองค์
สมเด็จพระราชาธิบดีอับดุลลอฮ์ที่ 2 แห่งจอร์แดน ทรงพระกรุณาโปรดเกล้าโปรดกระหม่อมพระราชทานเลี้ยงพระกระยาหารกลางวันที่ สวนสาธารณะชัสมา เนื่องในโอกาสงานเสกสมรสของพระอนุชาและเจ้าหญิงบัสมาห์ ซึ่งมีสมาชิกในพระราชวงศ์ นายกรัฐมนตรี วุฒิสภาประธานสภาผู้แทนราษฎร ประธานสภาตุลาการ หัวหน้าศาล เจ้าหน้าที่อาวุโสและสมาชิกของครอบครัว บานิ อาหมัด โดยหลังเสกสมรสแล้ว นางสาวบัสมาห์ได้รับพระอิสริยยศเป็น เจ้าหญิงบัสมาห์ บานิ อาหมัด พระชายา พร้อมฐานันดร รอยัลไฮเนส มีพระธิดาดังนี้
เจ้าหญิงซิไน ประสูติ 3 พฤศจิกายน 2555
เจ้าหญิงนูร์ ประสูติ 5 กรกฎาคม 2557
เจ้าหญิงบาห์ดียา ประสูติ 8 เมษายน 2559
เจ้าหญิงนาไฟซาห์ ประสูติ 7 กุมภาพันธ์ 2561
== อ้างอิง ==
ราชวงศ์ฮัชไมต์
เจ้าหญิงจอร์แดน
บุคคลจากรัฐออนแทรีโอ
แผ่นดินไหวในเกาะลมบก กรกฎาคม พ.ศ. 2561

แผ่นดินไหวในเกาะลมบก กรกฎาคม พ.ศ. 2561 เกิดขึ้นเมื่อ ณ เวลาตอนเช้าของวันที่ 29 กรกฎาคม พ.ศ. 2561 โดยมีขนาดแผ่นดินไหว 6.4 แมกนิจูด เกิดขึ้นที่เกาะลมบก จังหวัดนูซาเติงการาตะวันตก ประเทศอินโดนีเซีย ที่ระดับความลึกแผ่นดินไหว 14 กิโลเมตร (8.7 ไมล์) จุดศูนย์กลางของแผ่นดินไหวอยู่ที่ตำบลเซิมบาลุน อำเภอลมบกตะวันออก มีพื้นที่ที่ได้รับความเสียหายอย่างมากตามรายงาน เจ้าหน้าที่ทางการได้ยืนยันว่ามีผู้เสียชีวิต 16 ราย และบาดเจ็บอีกหลายกว่าร้อยราย
ทั้งนี้ มีนักท่องเที่ยวชาวไทย จำนวน 239 คน ได้ท่องเที่ยวในภูเขารินจานี แต่เนื่องจากเกิดเหตุแผ่นดินไหว และดินถล่มทำให้นักท่องเที่ยวไม่สามารถลงจากภูเขาได้ โดยทางการอินโดนีเซียได้ส่งหน่วยรบพิเศษ จำนวน 150 คนช่วยเหลือนักท่องเที่ยวที่ติดภายในภูเขาไฟ กระทรวงท่องเที่ยวอินโดนีเซีย ได้ประกาศให้นักท่องเที่ยวปฏิบัติตามคำแนะนำของทางรัฐบาล และรับข้อมูลติดตามอย่างดีที่สุด
== คลังภาพ ==
ไฟล์:Joko_Widodo_Lombok_Earthquake_damage.jpg|ประธานาธิบดีโจโก วีโดโด ตรวจดูความเสียหายของแผ่นดินไหว
ไฟล์:Gempa_6.4_SR_Guncang_Lombok.jpg|หน่วยกู้ภัยได้ค้นหานักท่องเที่ยวชาวไทยที่ติดอยู่ในภูเขา
== อ้างอิง ==
== แหล่งข้อมูลอื่น ==
ลมบก กรกฎาคม 2561
ลมบก กรกฎาคม 2561
โรงเรียนภูกระดึงวิทยาคม

โรงเรียนภูกระดึงวิทยาคม (อักษรย่อ : ภ.ว.ค. PWK ; อังกฤษ: Phukradung Wittayakom School) หรือเรียกอย่างย่อ ว่า ภูกระดึงวิทย์ เป็นโรงเรียนมัธยมศึกษาขนาดกลางในจังหวัดเลย เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษาประจำอำเภอภูกระดึง จังหวัดเลย สังกัดสำนักงานเขตพื้นที่การศึกษามัธยมศึกษาเลย หนองบัวลำภู เครือข่ายพัฒนาคุณภาพการศึกษา สหวิทยาเขตวังภูผา สำนักงานคณะกรรมการการศึกษาขั้นพื้นฐาน กระทรวงศึกษาธิการ 
== ประวัติโรงเรียนภูกระดึงวิทยาคม ==
โรงเรียนภูกระดึงวิทยาคม เป็นโรงเรียนมัธยมศึกษาขนาดกลาง ก่อตั้งเมื่อวันที่ 17 พฤษภาคม พ.ศ. 2516 โดยเปิดสอนระดับชั้นมัธยมศึกษาตอนต้นตั้งแต่ปี 2516 และระดับชั้นมัธยมศึกษาตอนปลายเมื่อ วันที่ 16 พฤษภาคม พ.ศ. 2529 เป็นต้นมา โดยในระยะแรกเริ่มโรงเรียนภูกระดึงวิทยาคมอยู่ในสังกัดสำนักงานเขตพื้นที่การศึกษาเลย เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ แต่ภายหลัง โรงเรียนได้โอนสังกัดมายังกรมสามัญศึกษา และกลายเป็นสำนักงานคณะกรรมการการศึกษาขั้นพื้นฐาน กระทรวงศึกษาธิการจนถึงปัจจุบัน โรงเรียนภูกระดึงวิทยาคมเป็นหนึ่งในโรงเรียนเครือข่ายกล้าแผ่นดิน โดยมีชมรมต้นกล้าคนดีศรีภูกระดึง ซึ่งเป็น 1 ใน 2 ชมรมต้นกล้าของ สพม. เลย หนองบัวลำภู ซึ่งเป็นชมรมที่มีชื่อเสียงและสร้างคุณประโยชน์มากมายให้กับโรงเรียน นอกจากนี้ยังมีชมรมผลิตสื่อ ผักหวานทีม ซึ่งเป็นชมรมที่ทำหน้าที่ประชาสัมพันธ์ข้อมูลข่าวสาร และผลิตสื่อสร้างสรรค์ให้กับทางโรงเรียน และหน่วยงานต่าง ๆ โดยมีความชำนาญในด้้านการผลิตสื่อเป็นพิเศษ โรงเรียนยังได้รับการคัดเลือกเป็น โรงเรียนดีใกล้บ้าน ประจำอำเภอภูกระดึง  ตั้งแต่ปีการศึกษา 2559 เป็นต้นมาโรงเรียนภูกระดึงวิทยาคมเปิดสอนทั้งหลักสูตรสามัญศึกษาและหลักสูตรทวิศึกษา เพื่อผลิตนักเรียนให้สามารถรองรับการขยายตัวของเศรษฐกิจและความต้องการบุคลากรที่มีฝีมือให้กับตลาดแรงงานของประเทศ
ปัจจุบัน โรงเรียนภูกระดึงวิทยาคม ตั้งอยู่ เลขที่ 55 หมู่ที่ 12 ถนนมะลิวัลย์ ตำบลผานกเค้า อำเภอภูกระดึง จังหวัดเลย มีอาคารเรียน 3 หลัง อาคารประกอบ 3 หลัง โรงอาหาร 1 หลัง หอประชุมใหญ่ชั้นเดียว 1 หลัง มีนักเรียนประมาณ 1,264 คน โรงเรียนภูกระดึงวิทยาคมมีผู้อำนวยการโรงเรียนคือนายประทัด ผาลี
== สถานที่ภายในโรงเรียน ==
โรงเรียนมีเนื้อที่ 57 ไร่ 2 งาน 28 ตารางวา ประกอบด้วย
อาคารหอประชุม
อาคาร 1
อาคาร 2
อาคาร 3
อาคารโรงอาคาร
อาคารประกอบ 1
อาคารประกอบ 2
อาคารห้องสมุด
สนามฟุตบอล
ลานกิจกรรม
== หลักสูตรที่เปิดสอน ==
โรงเรียนภูกระดึงวิทยาคมมีแผนการเรียนที่เปิดสอน ดังนี้
=== ชั้นมัธยมศึกษาตอนต้น ===
ห้องเรียนธรรมดา 7 ห้องเรียน รับ 280 คน
=== ชั้นมัธยมศึกษาตอนปลาย ===
จำนวน 7 ห้องเรียน รับ 280 คน ประกอบด้วย
ห้องเรียนวิทยาศาสตร์-คณิตศาสตร์ 3 ห้อง
ห้องเรียนศิลป์-ภาษา 1 ห้อง
ห้องเรียนอุตสาหกรรม 1 ห้อง
ห้องเรียนทั่วไป 1 ห้อง
ห้องเรียนทวิศึกษา 1 ห้อง
== อ้างอิง ==
== แหล่งข้อมูลอื่น ==
เว็บไซต์โรงเรียนภูกระดึงวิทยาคม 
เว็บไซต์สำนักงานเขตพื้นที่การศึกษามัธยมศึกษาเขต 19 สพฐ
เฟสบุคแฟนเพจ
โรงเรียนในจังหวัดเลย
โรงเรียนมัธยมศึกษาขนาดกลาง
โรงเรียนสังกัดสำนักงานเขตพื้นที่การศึกษามัธยมศึกษาเลย หนองบัวลำภู
อำเภอภูกระดึง
ฟุตบอลอาเซียนชิงแชมป์เยาวชนอายุไม่เกิน 15 ปี 2018

การแข่งขัน ฟุตบอลอาเซียนชิงแชมป์เยาวชนอายุไม่เกิน 15 ปี 2018 เป็นการแข่งขันครั้งที่ 13 ของ ฟุตบอลอาเซียนชิงแชมป์เยาวชนอายุไม่เกิน 16 ปี (ครั้งที่สองของรุ่นอายุไม่เกิน 15 ปี), ที่จัดขึ้นโดย สหพันธ์ฟุตบอลอาเซียน สำหรับทีมชาติชายของเอเชียตะวันออกเฉียงใต้ที่มีอายุไม่เกิน 15 ปี.
ทั้งหมด 11 ทีมที่จะลงเล่นในรายการนี้, กับผู้เล่นที่เกิดก่อนหรือหลังวันที่ 1 มกราคม 2002 จะได้มีสิทธิ์เข่าร่วม. แต่ละนัดจะมีระยะเวลาของการแข่งขันอยู่ที่ 80 นาที, ประกอบไปด้วยสองครึ่ง ครึ่งละ 40 นาที.
==ทีมที่เข้าร่วม==
ไม่มีการลงเล่นในรอบคัดเลือก, และผู้เข้าร่วมทั้งหมดจะได้ผ่านเข้าสู่รอบสุดท้าย.
ด้านล่างนี้คือ 11 ทีมที่มาจากสมาคมสมาชิกของสหพันธ์ฟุตบอลอาเซียนจะเข้าสู่การแข่งขัน.
==รอบแบ่งกลุ่ม==
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ.
แมตช์ทั้งหมดจัดขึ้นที่ ประเทศอินโดนีเซีย.
เวลาทั้งหมดเป็นเวลาท้องถิ่น, UTC+7.
=== กลุ่ม เอ ===
----
----
----
----
=== กลุ่ม บี ===
----
----
----
----
== รอบแพ้คัดออก ==
ในรอบแพ้คัดออก, การดวลลูกโทษ เป็นวิธีที่จะใช้ตัดสินหาผู้ชนะในกรณีที่จำเป็น.
=== สายการแข่งขัน ===
=== รอบรองชนะเลิศ ===
=== นัดชิงอันดับที่ 3 ===
=== รอบชิงชนะเลิศ ===
==อันดับดาวซัลโว==
6 ประตู
Amiruddin Bagus Kahfi Al-Fikri
5 ประตู
Đinh Thanh Trung
3 ประตู
Chony Wenpaserth
2 ประตู
Bunthoeun Bunnarong
Ky Rina
Mohammad Supriadi
Muhammad Asman Asrul Sukarnain
Aung Ko Oo
Khun Kyaw Zin Hein
Zaw Win Thein
Chua Zikos Vasileios Ming Xun
ธนกฤต ละออไขย์
1 ประตู
Mohammad Eddy Shahrol Omar
Mohammad Idzzaham Aleshahmezan Metali
Muhammad Hakeme Yazid Said
Lin Daradevid
Met Samel
Andre Oktaviansyah
David Maulana
Komang Teguh Trisnanda Putra
Muhammad Fajar Fathurahman
Rendy Juliansyah
Sutan Diego Armando Ondriano Zico
Anantaza Siphongphan
Lekto Louang Aphay
Harith Naem Janieh
Mohammad Ikhwan Mohd Hafizo
Muhammad Danial Amali
Muhammad Fahmi Daniel Mohd Zaaim
Muhammad Nuh Azlan Syah Mohd Yusof
Naing Htwe
Naung Naung Soe
Pyae Phyo Aung
Wai Yan Soe
Renard Yu
อาทิตย์ บัวงาม
กิตติพงษ์ เขตภารา
ภานุพงศ์ วรรณทอง
ปัณณวัชร์ โชติจิรชัยธรณ์
ศตวรรษ ลีลา
สิทธินันท์ รุ่งเรือง
ธนริน ทุมเสน
ทศวรรษ อุ่นกงราช
Aldo Amaral
Alito Da Silva Da Cruz
Ejivanio Ferreira Da Costa
Osorio Angelo Da Costa Gusmão
Đoàn Chí Bảo
Trịnh Văn Chung
การทำเข้าประตูตัวเอง 1 ประตู
Ali Imran Sukari (ในนัดที่พบกับ ไทย)
Muhammad Nuh Azlan Syah Mohd Yusof (ในนัดที่พบกับ ไทย)
==อ้างอิง==
==แหล่งข้อมูลอื่น==
ฟุตบอลอาเซียนในปี พ.ศ. 2561
ฟุตบอลอาเซียนชิงแชมป์เยาวชนอายุไม่เกิน 16 ปี
การแข่งขันฟุตบอลอายุไม่เกิน 16 ปี
2561
เจ้าหญิงซัลฮา บินต์ อาซิม

เจ้าหญิงซัลฮา บินต์ อาซิม (Princess Salha bint Asem) ประสูติเมื่อวันที่ 14 มิถุนายน 2530 ณ อัมมาน จอร์แดน เป็นพระธิดาพระองค์ที่ 4 และพระองค์แรกใน เจ้าหญิงซานา อาซิม พระชายาพระองค์ที่ 2 ทรงจบการศึกษาจากอัมมาน สคูล และชั้นประถมศึกษาใน โรงเรียนฮายา ในกรุงอัมมาน จากนั้นเสด็จไปศึกษายัง โรงเรียนประจำ ณ สหรัฐ ในภาคฤดูร้อน พระบิดาทรงมีพระดำรัสให้พระองค์ไปศึกษา ณ โรงเรียนซัมเมอร์เซ็๖ ในประเทศอังกฤษ ในระดับมหาวิทยาลัย ทรงจบจากมหาวิทยาลัยเอดินบะระ สก็อตแลนด์
พระองค์ทรงเสกสมรสกับ  มูฮัมหมัด อาซิม ไฮจา-ฮัสซัน เมื่อวันที่ 4 เมษายน 2554 มีพระบุตรดังนี้
อิชฮา ไฮจา-ฮัสซัน (เกิด 27 พฤษภาคม 2556)
ฮาชิม ไฮจา-ฮัสซัน (เกิด 1 ธันวาคม 2558)
== อ้างอิง ==
ราชวงศ์ฮัชไมต์
เจ้าหญิงจอร์แดน
บุคคลจากมหาวิทยาลัยเอดินบะระ
เจ้าหญิงไนลา บินต์ อาซิม

เจ้าหญิงไนลา บินต์ อาซิม (Princess Nejla bint Asem) ประสูติเมื่อวันที่ 9 พฤษภาคม 2531 ณ อัมมาน จอร์แดน เป็นพระธิดาพระองค์ที่ 5 และพระองค์ที่ 2 ใน เจ้าหญิงซานา อาซิม พระชายาพระองค์ที่ 2 พระองค์ทรงเปิดธุรกิจการออกแบบอัญมณี ซึ่งชาวจอร์แดนส่วนมากมักจะเลือกร้านของพระองค์ได้การทำเพชร พลอย เครื่องประดับ
พระองค์ทรงเสกสมรสกับ นัสเซอ อุซามะฮ์ ทัลโอนี เมื่อวันที่ 23 ตุลาคม 2557 มีพระธิดา 1 คน คือ
คารีมาห์ (เกิด 6 มกราคม 2559)
ราชวงศ์ฮัชไมต์
เจ้าหญิงจอร์แดน
ยัง ซู-บิน

ยัง ซู-บิน (; 17 ตุลาคม พ.ศ. 2537) เป็นผู้ให้ความบันเทิงชาวเกาหลีใต้ มีชื่อเสียงจากการรับประทานอาหารผ่านสื่อสังคมออนไลน์หรือที่เรียกว่าม็อกบัง (먹방) จนเป็นที่รู้จักแพร่หลายในภูมิภาคเอเชียตะวันออกเฉียงใต้โดยเฉพาะในประเทศไทย
== การทำงาน ==
เธอรักการกินอาหารเป็นทุนเดิม โดยมีอาหารโปรดคือไก่ทอด  เธอมีชื่อเสียงจากการรับประทานอาหารจากหลากหลายวัฒนธรรมถ่ายทอดผ่านสื่อสังคมออนไลน์ ด้วยมีเอกลักษณ์คือท่าทางการรับประทานอาหารอย่างเอร็ดอร่อยที่กลายเป็นเอกลักษณ์ของตนเอง ทลายค่านิยมที่มองว่าเน็ตไอดอลทั่วไปต้องมีรูปพรรณดีและผอมบาง เธอกล่าวถึงการเป็นม็อกบังของเธอไว้ว่า "...ฉันแค่ทำในสิ่งที่ฉันรัก กินในสิ่งที่ฉันชอบ ก็แค่นั้น ความสุขของฉันคือการกิน ไม่ใช่การช้อปปิ้งซื้อเสื้อผ้า เวลามีคนเข้ามาว่า หรือพูดอะไรถึงฉันในทางที่ไม่ดี ฉันจะไม่สนใจอยู่แล้ว จะสนใจแฟน ๆ และคนที่เขารักฉันมากกว่า"
ซูบินได้รับความนิยมอย่างยิ่งจากแฟนคลับในภูมิภาคเอเชียอาคเนย์โดยเฉพาะอย่างยิ่งในประเทศไทย เธอเคยได้รับการเชื้อเชิญในฐานะแขกคนพิเศษของเคเอฟซีประเทศไทย และได้รับการตอบรับจากแฟนคลับชาวไทยอย่างอุ่นหนาฝาคั่ง โดยในปี พ.ศ. 2561 เธอมีผลงานโฆษณาสินค้าคู่กับชาคริต แย้มนาม และแข่งร้องเพลงในรายการ The Mask Project A ด้วยเพลง "เธอมีฉัน ฉันมีใคร"
นอกจากการเป็นม็อกบังแล้ว เธอยังมีความสามารถอื่น ๆ เป็นต้นว่า สาธิตการแต่งหน้า การขับร้อง เป็นศิลปินตลก และยังรับงานเป็นนักแสดงภาพยนตร์
== อ้างอิง ==
== แหล่งข้อมูลอื่น==
ผู้ให้ความบันเทิงชาวเกาหลีใต้
ยูทูบเบอร์ชาวเกาหลีใต้
บุคคลจากซูว็อน
พระเจ้าชัยวรมันที่ 9

พระเจ้าชัยวรมันที่ 9 (វ្រះបាទជយវម៌្មទី៩),หรือที่รู้จักในพระนาม พระเจ้าชัยวรมันปรเมศวร(វ្រះបាទជយវម៌្មបរមេឝ្វរ)พระเจ้าแผ่นดินแห่งเมืองพระนครหลวงทรงครองสิริราชสมบัติจากค.ศ.1327 ถึง 1336 โดยพระองค์พยายามโน้มน้าวใจให้สมเด็จพระบรมราชบิดาหันกลับมานับถือศาสนาฮินดูไศวนิกายโดยพระองค์ได้รับพระนาม สีหนุ (SihanoukRachaសីហនុរាជ) พระองค์ถูกปลงพระชนม์เมื่อ ค.ศ. 1336 โดยหัวหน้าสวนหลวงชื่อตระซ็อกประแอมซึ่งต่อมาได้ขึ้นสืบราชบัลลังก์เป็นพระเจ้าตระซ็อกประแอมต่อจากพระเจ้าชัยวรมันที่ 9ในลักษณาการแบบเดียวพระเจ้าญองอู้ ซอยะฮ่านแห่งราชวงศ์พุกาม โดยพระเจ้าชัยวรมันที่ 9 นับเป็นกษัตริย์องค์สุดท้ายที่มีพระนามจารึกไว้ในศิลาจารึกภาษาสันสกฤตและทรงเป็นพระมหากษัตริย์พระองค์สุดท้ายแห่งเมืองพระนครหลวงสายราชสกุลมหิธรปุระที่ปกครองมายาวนานกว่า 300 ปี
== พงศาวลี ==
==อ้างอิง==
A Study report of Ankor Vat
พระมหากษัตริย์กัมพูชา
ประวัติศาสตร์กัมพูชา
ราชวงศ์กัมพูชา
ยูโรเปียนคัพ ฤดูกาล 1972–73

ยูโรเปียนคัพ ฤดูกาล 1972–73 (1972–73 European Cup) การแข่งขันฟุตบอลทัวร์นาเมนต์ระดับสโมสรของยุโรปโดยเป็นการคว้าแชมป์สมัยที่ 3 ติดต่อกันของ อายักซ์ อัมสเตอร์ดัม ซึ่งในรอบชิงชนะเลิศต้องเผชิญหน้ากับ ยูเวนตุส ซึ่งชัยชนะของอายักซ์ครั้งนี้นับเป็นชัยชนะครั้งที่ 4 ติดต่อกันของสโมสรฟุตบอลจากเนเธอร์แลนด์
== รอบแรก ==
|}
=== เลกแรก ===
=== เลกสอง ===
== รอบสอง ==
=== เลกแรก ===
=== เลกสอง ===
ยูฟ่าแชมเปียนส์ลีก
การแข่งขันฟุตบอลระหว่างประเทศ
เออร์เนสต์ ลอว์เรนซ์

เออร์เนสต์ ออร์แลนโด ลอว์เรนซ์ (Ernest Orlando Lawrence) เป็นผู้บุกเบิกศาสตร์นิวเคลียร์ชาวอเมริกัน และเป็นผู้ได้รับรางวัลโนเบลสาขาฟิสิกส์ในปีค.ศ. 1939 จากการคิดค้นเครื่องเร่งอนุภาคชนิดไซโคลตรอน (Cyclotron) และยังเป็นนักวิทยาศาสตร์ที่มีส่วนร่วมในโครงการแมนฮัตตัน และยังเป็นผู้ก่อตั้งห้องปฏิบัติการแห่งชาติลอว์เรนซ์เบิร์กลีย์ ตลอดจนห้องปฏิบัติการแห่งชาติลอว์เรนซ์ลิเวอร์มอร์ ชื่อของเขายังถูกนำไปตั้งให้กับธาตุสังเคราะห์ลำดับที่ 103 นามว่าลอว์เรนเซียม ซึ่งค้นพบในปี 1961 โดยห้องปฏิบัติการที่เบิร์กลีย์
เมื่อสงครามโลกครั้งที่สองในยุโรปปะทุขึ้นในปีค.ศ. 1939 เขาถูกดึงตัวไปทำงานให้กับโครงการทางทหาร เขาเป็นผู้เสาะหาบุคลากรเข้าทำงานในห้องปฏิบัติการใต้น้ำเพื่อพัฒนาเครื่องมือและวิธีตรวจจับเรือดำน้ำเยอรมัน พร้อมกับทำงานพัฒนาเครื่องไซโคลตรอนควบคู่ไปด้วย ในปลายปี 1940 เครื่องไซโคลตรอนขนาด 60 นิ้ว สามารถยิงยูเรเนียม-238เข้าปะทะกับดิวเทอเรียมจนได้ธาตุใหม่คือ เนปทูเนียม-238 ซึ่งเมื่อสลายให้อนุภาคบีตาแล้วจะได้เป็นพลูโตเนียม-238 หนึ่งในไอโซโทปของมัน คือพลูโตเนียม-239 มีความเป็นไปได้ที่จะต่อยอดและพัฒนาเป็นอาวุธนิวเคลียร์ของสหรัฐ
ในเดือนกรกฎาคม 1958 ประธานาธิบดีดไวต์ ดี. ไอเซนฮาวร์ ได้ขอให้ลอว์เรนซ์เดินทางไปเจนีวา เพื่อเจรจาข้อตกลงสนธิสัญญาระงับการทดสอบอนุภาคนิวเคลียร์กับสหภาพโซเวียต แม้เขาจะเจ็บป่วยจากโรคลำไส้ใหญ่อักเสบชนิดเป็นแผล แต่เขาก็ตัดสินใจเดินทางไปสวิตเซอร์แลนด์ แต่แล้วขณะอยู่ในเจนีวา อาการก็กำเริบขึ้นจนต้องรับนำตัวกลับมารักษายังมหาวิทยาลัยสแตนฟอร์ด เขาเสียชีวิตในวันที่ 27 สิงหาคม ค.ศ. 1958 ในวัย 57 ปี
บุคคลจากรัฐเซาท์ดาโคตา
นักฟิสิกส์ชาวอเมริกัน
ผู้ได้รับรางวัลโนเบลสาขาฟิสิกส์
ชาวอเมริกันผู้ได้รับรางวัลโนเบล
นักฟิสิกส์นิวเคลียร์
บุคคลจากมหาวิทยาลัยแคลิฟอร์เนีย เบิร์กลีย์
บุคคลจากมหาวิทยาลัยเยล
รถพุ่มพวง

รถพุ่มพวง บ้างก็เรียก รถกับข้าว, รถโตงเตง คือ รถกระบะที่เปิดท้ายขายของสด ของแห้ง ผัก ผลไม้ โดยมีสินค้ามักจะห้อยเป็นพวง ๆ จับเป็นกลุ่มสินค้าเป็นกลุ่ม ๆ ไว้ทั่วตัวถังรถ โดยวิ่งไปขายตามชุมชนต่าง ๆ ในหมู่บ้าน ตามพื้นที่ก่อสร้าง ไปจนถึงบ้านเดี่ยว บางรายเปิดเพลงสลับพูดผ่านไมโครโฟน นอกจากจะมีการดัดแปลงรถกระบะแล้ว ยังมีการดัดแปลงรถจักรยานยนต์ และรถจักรยานยนต์สามล้อ (ซาเล้ง) เป็นรถขายของด้วย ช่วงเวลาที่เร่ขายมักเป็นช่วงเช้า รถพุ่มพวงบางคัน ไม่ได้ขายเฉพาะของสด ของแห้ง ยังมีอาหารสำเร็จรูป เป็นแกงถุง แกงอ่อม ผัดเผ็ด รวมทั้งของว่างของทานเล่นอย่าง ข้าวโพดต้ม ถั่วต้ม มันต้ม ฯลฯ ห้อยท้ายเป็นถุง ๆ อีกด้วย
ชื่อ รถพุ่มพวงนั้น น่าจะมาจาก การห้อยสินค้า "เป็นพุ่มเป็นพวง" เพื่อง่ายต่อการวางสินค้าและคิดราคา และการจัดวางสินค้าทุกอย่างไว้พื้นที่ท้ายกระบะจะทำได้น้อยและเกิดการซ้อนทับ เมื่อเป็นอาหารประเภทผักถ้าซ้อนทับกันมาก ๆ ผักก็จะช้ำ การห้อยไว้ในพื้นที่ด้านข้าง จึงเป็นการใช้พื้นที่ในแนวตั้งให้เกิดประโยชน์ หาสินค้าได้ง่าย ไม่ต้องควานหาให้วุ่นวาย รถพุ่มพวงจึงเป็นรถขายสินค้าที่รวมเอาตลาดสดและร้านโชห่วยเข้าไว้ด้วยกัน และตระเวนขายสินค้าและบริการให้กับชาวบ้านที่อยู่ห่างไกลหรือที่ไม่ได้รับความสะดวกจากบริการขั้นพื้นฐานของรัฐ
สินค้าที่ขายอาจจะมีราคาสูงกว่าทั่วไปบ้าง แต่หากดูจากความคุ้มค่าที่ต้องเสียค่ารถ ก็อาจถือได้ว่าคุ้มค่ากว่า การขายสินค้าตามสถานที่ก่อสร้าง พฤติกรรมต่างจากลูกค้าทั่วไป คือ ซื้อบ่อยและถี่กว่า ซื้อแทบทุกโอกาส แต่ซื้อครั้งละไม่มาก เช่น บางรายแบ่งซื้อเนื้อหมูเพียง 2-3 ขีด ผักกำเล็ก ๆ ถ้าจะเป็นกะปิ น้ำปลา ผงชูรส ฯลฯ จะเลือกขนาดเล็กที่สุด
รถพุ่มพวงน่าจะเกิดขึ้นและแพร่หลายในยุครุ่งเรืองของธุรกิจจัดสรรที่ดิน ในสมัยรัฐบาล พลเอก ชาติชาย ชุณหะวัณ ราว พ.ศ. 2531–34 ซึ่งมีการตัดถนนสายใหม่ ๆ สู่ชานเมือง เริ่มมีโครงการจัดสรร มีแคมป์คนงาน อีกปัจจัย คือ การรุกเข้ามาของร้านสะดวกซื้อใน พ.ศ. 2532 ทำให้มีผลกระทบต่อร้านโชห่วยดั้งเดิม
==อ้างอิง==
รถยนต์แบ่งตามประเภท
เบเฮโมท

เบเฮโมท (בהמות) หรือ บิฮีมอธ (Behemoth) คือสัตว์อสูรซึ่งถูกกล่าวถึงในคัมภีร์ไบเบิลฉบับของโยบ มันเป็นสัตว์ที่พระเจ้าทรงสร้างขึ้น มีลักษณะผสมผสานกันระหว่างช้าง, ฮิปโป, แรด และควาย จากลักษณะที่คัมภีร์ได้บรรยายไว้ ทำให้นักวิชาการบางส่วนเชื่อว่ามันอาจจะเป็นไดโนเสาร์ชนิดซอโรพอด
==อ้างอิง==
สัตว์ในนิยาย